b'\n_START_ARTICLE_\nGlukosesirup\n_START_PARAGRAPH_\nGlukosesirup er en koncentreret opl\xc3\xb8sning af kulhydrater i vand. Produktet er fremstillet p\xc3\xa5 grundlag af af stivelse, f.eks. majsmel, hvedemel, rismel eller kartoffelmel.\n_START_SECTION_\nFremstilling\n_START_PARAGRAPH_\nEn opsl\xc3\xa6mning af stivelse i vand (popul\xc3\xa6rt sagt: en melj\xc3\xa6vning) bliver tilsat \xce\xb1-amylase, der spalter stivelsen til oligosaccharider, og derefter tils\xc3\xa6ttes \xce\xb3-amylase, som forts\xc3\xa6tter spaltningen, s\xc3\xa5 der dannes glucose. Hvis man \xc3\xb8nsker en hel eller delvis forarbejdning til fruktose, behandles glucosen med enzymet D-xylose isomerase. Ved at mindske glukoseandelen og samtidig \xc3\xb8ge fruktoseindholdet opn\xc3\xa5r man en betydelig forst\xc3\xa6rkning af s\xc3\xb8deevnen med samme v\xc3\xa6gtm\xc3\xa6ngde sirup. Under produktionen vil der dannes en r\xc3\xa6kke biprodukter, og disse u\xc3\xb8nskede stoffer fjerner man til sidst fra siruppen, som nu er en klar, gullig v\xc3\xa6ske.'